Ioannes Gulielmus Ashe
Ioannes Gulielmus Ashe (natus die 20 Augusti 1954 in urbe Sancti Ioannis; ad Dobbs Ferry civitatis Novi Eboraci die 22 Iunii 2016 mortuus) fuit legatus Antiquae et Barbudae.

Alumnus fuit universitatis Sanctae Mariae et universitatis technicae Novae Scotiae Halifaxiae in urbe, insuper universitatis Pennsylvaniensis. Incola iam Civitatum Foederatarum, ab anno 1989 apud legationem Antiquae et Barbudae iuxta Nationes Unitas operam dedit. Officio legati perpetui ab anno 2004 functus est, atque a die 17 Septembris 2013 usque ad 16 Septembris 2014 praeses fuit conventus generalis Nationum Unitarum.

Nexus externi 
 Vita inter praesides conventus generalis Nationum Unitarum

Incolae Antiquae insulae
Incolae Novi Eboraci
Praesides Communis Conventus Consociationis Nationum
Alumni Universitatis Sanctae Mariae (Halifaxia)
Alumni Universitatis Technicae Novae Scotiae
Alumni Universitatis Pennsylvaniensis
Legati Antiquae et Barbudae